《送丁少鹤计部奏最还南都》
明代·孙继皋

酂侯绩奏未央宫，圣主亲嘉转饷功。廿载驱驰官总拙，三朝筹画计逾工。

霜清画角襜帷外，月冷丹枫驿路中。君莫自怜郎署长，汉家根本两京同。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。